钦定古今图书集成/明伦汇编/闺媛典/第284卷 > 皇清十七 > 盛可畏妻张氏
## 钦定古今图书集成/明伦汇编/闺媛典/第284卷 > 皇清十七 > 盛可畏妻张氏

按《仪真县志》：张氏世家：女适大参长孙盛可畏。年二十，畏亡，子世贤方三岁。张苦守，严教之。大参故廉，家无生产，至是已无担石储，人多不堪其贫，张安之如常。家人意其少，泛论改节，妇以尝之，张訾曰：“夫死不为守，徒慕荣乐，岂人所为也？” 即断发毁容，终身不施膏沐，不御罗绮。教世贤以孝。或潜以花簪其结，张知并其结去之，昼夜缲车不辍，虽家贫，奉翁姑甘旨必备。年七十五，犹不自逸。